open-index/open-wikipedia-markdown huggingface dataset:
Կաչաղակների ծագումը

**Կաչաղակների ծագումը**, բալլադ, որը մեզ է հասել Հովհաննես Թումանյանի մշակմամբ։

## Պատմություն
Բալլադի հիմքը ժողովրդական է։

Գրվելու ճշգրիտ թվականն անհայտ է։ Ենթադրվում է, որ բալլադը գրվել է 1890-ական թվականներին։

Ե. Չարենցի անվան գրականության և արվեստի թանգարանի Թումանյանի ֆոնդում պահվում է մի ինքնագիր` «Հին զրույց» ենթավերնագրով։ Բնագիրն ավարտելուց հետո Թումանյանը գրել է` «Թե որտեղից են կաչաղակները. հունական ժողովրդական առասպել»։

Թումանյանի ընտանիքի համար 23 արխիվում պահվում է սևագիր չթվագրված մի հատված, որը շատ նման է հիմնական բնագրի 9-16 և 25-28 տողերին։ Բալլադի երկու տները հեղինակը գրել է թղթի մի երեսին, իսկ մյուս տունը` թղթի հակառակ երեսին։ Առաջին անգամ լույս է տեսել Հովհաննես Թումանյանի գեղարվեստական երկերի 118-119, ապա` Երկերի ժողովածուի առաջին հատորի 492-493 էջերում։

## Սյուժե
Բալլադը պատմում է այն մասին, թե ինչպես են մի օր Պիերոսի աղջիկները երգի մրցույթի հրավիրում Օլիմպոսի մուսաներին։ Օլիմպոսի մուսանները շատ լավ էին երգում, իսկ Պիերոսի աղջիկները ճղճղում էին` ինչպես կաչաղակներ։ Որպես պատիժ իրենց համաձարկության համար` աղջիկները վեր են ածվում կաչաղակների։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Սիրելի Ջիվան, ընկերդ իմ հոգու...

«**Սիրելի Ջիվան, ընկերդ իմ հոգու...**», Հովհաննես Թումանյանի բանաստեղծություններից՝ գրված 1892 թվականին։

## Պատմություն
Հովհաննես Թումանյանն այս բանաստեղծությունը գրել է 1892 թվականի մայիսի 1-ին։

1890 թվականին՝ այդ օրը «Բանաստեղությունների» առաջին հատորը Թումանյանը նվիրել է Ջիվանուն՝ «*Յուր սիրելի երգիչ աշըղ Ջիվանուն նվեր Հովհաննես Թումանյանից*» ընծայականով և 4-րդ ազատ էջում գրել այս ոտանավորը։

Գիրքը պահվում է ՀՀ ԳԱԱ ֆունդամենտալ գրադարանի Գ․ Լևոնյանի անհատական ֆոնդում։

Ոտանավորի լուսապատճենը պահվում է Թումանյանի ընտանեկան արխիվում։

Առաջին անգամ տպագրվել է  Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 448)։

Տպագրվել է ինքնագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ախթամար (բալլադ)

**Ախթամար**, բալլադ, որը մշակել են հայ և այլազգի գրողներ։ Բալլադի սյուժեն վերցված է ժողովրդական բանահյուսությունից։

## Պատմություն
Սյուժեն թափառող է և հանդիպում է տարբեր ստեղծագործություններում։ Հայ գրականության մեջ բալլադի ամենահայտնի մշակումը Հովհաննես Թումանյանինն է։ Տ. Փիրումյանը ժողովրդական աղբյուրի մասին երկու հոդված է գրել։ Վերջին հոդվածը պատմում է, թե ինչպես է Հովհաննես Թումանյանը գրել բալլադը. «Երբ ես սրանից մի քանի ամիս առաջ այդ ավանդությունը պատմեցի Հովհաննես Թումանյանին, նա հենց նույն օրը կազմեց դրանից մի սիրուն ոտանավոր, որ տպվեցավ «Մուրճ» ամսագրի չորրորդում»։ Ինքնագրի տակ Թումանյանը հաստատել է` գրելով. «Այս ավանդությունն ինձ պատմել է Տ. Փիրումյանը, որը մի քանի տարի ապրել է Վան»։

Թումանյանը բալլադը գրել է 1891 թվականին։

Ե. Չարենցի անվան գրականության և արվեստի թանգարանի Թումանյանի ֆոնդում պահպանվում է մեկ ինքնագիր, որը գրվել է 1891 թվականի դեկտեմբերի 11-ին «Ազգային ավանդություն» ենթավերնագրով։

Ե. Չարենցի անվան գրականության և արվեստի թանգարանի Թումանյանի N 1354 ֆոնդում պահվում է հեղինակի օրինակը, որտեղ Թումանյանը մեկ ուղղում է կատարել։

## Սյուժե
Թումանյանի մշակած բալլադը պատմում է Թամարի ու լողորդ տղայի դժբախտ սիրո պատմության մասին։ Թամարն ամեն գիշեր կրակ էր վառում կղզում ու սպասում իր սիրեցյալին։ Մի օր էլ կղզու վրա վառած կրակը, որը ճանապարհ էր ցույց տալիս լողորդին, մարում է, և տղան, մոլորվելով ծովում, խեղդվում է։

## Տպագրություն
Առաջին անգամ տպագրվել է «Մուրճ» ամսագրի 1891 թվականի 4-րդ համարի 593-596 էջերում, այնուհետև Մոսկվայում տպագրված բանաստեղծությունների ժողովածուի II հատորի 40-43 էջերում, Թիֆլիսում տպագրված բանաստեղծությունների ժողովածուի 48-51 էջերում։ 1905 թվականին նկարազարդ ալբոմի ձևով տպագրվել է հայերեն և ռուսերեն։ Բալլադը նոր մշակմամբ լույս է տեսել 1912 թվականին Թիֆլիսում, «Գրական նմուշներ», էջ 338-342, այնուհետև` Բանաստեղծություններ Պոլիս ժողովածուում և Երկերի ժողովածուի առաջին հատորում։

Բաքվի ժողովածուն կազմելիս Թումանյանը վերջին անգամ աշխատել է բնագրի վրա 1908 թվականին։

## Ծանոթագրություններ

Կատեգորիա:Հովհաննես Թումանյանի բալլադներ
Սառցե անձրև

աջից|մինի|200x200փքս|Ծառերի ճյուղեր, պատված սառցե շերտով:
աջից|մինի|200x200փքս|Սառցե անձրևի հետևանքները Մոսկվայի տարածաշրջանում 2010 թվականի դեկտեմբերի 26 ին:
**Սառցե անձրև**, մթնոլորտային երևույթ, որը տեղի է ունենում Ցելսիուսի սանդղակի բացասական ջերմաստիճանի դեպքում։ Սառցե անձրևը դիտվում է ջերմաստիճանային ինվերսիայի առկայության դեպքում, երբ երկրագնդի մակերևույթի մոտ գտնվում է սառը օդը, և նրա վրա համեմատաբար տաք, դրական  ջերմաստիճանի օդի շերտ։

## Նկարագիր
Համաձայն առաջին սահմանման (օգտագործվում է՝ օրինակ Ռուսական հիդրոմետեորոլոգիական հանրագիտարանային բառարանում), սառցե անձրևը փոքր թափանցիկ սառցե գնդիկների բազմություն է, որն ընկնում է ամպերից, 1-3մմ տրամագծով։ Հաճախ այդ երևույթը դիտարկվում է 0-10&nbsp;°C, երբեմն մինչև 15&nbsp;°C: Սառցե գնդիկները առաջանում են անձրևի կաթիլների սառեցման դեպքում, երբ վերջիններն ընկնում են ներքևի օդի շերտի միջև 0&nbsp;°C ից ցածր ջերմաստիճանում։ Գնդիկների մեջ գտնվում է չսառեցվող ջուր, որի պատճառով ընկնելով առարկաների վրա մասնատվում են կտորների, ջուրը դուրս է մղվում և առաջանում է մերկասառույց։

Համաձայն երկրորդ սահմանման (օգտագործվող, օրինակ՝ ճանապարհային տերմինների տեղեկատու, որում տերմին «սառցե անձրև» ներկայացվում է  որպես «եղյամ» ի հոմանիշ), սառեցված ջրի կաթիլները, որոնք ընկնելով համեմատաբար տաք օդի ավելի բարձր ինվերսիայի ջերմաստիճանից առաջացնում են մերկասառույց։

## Տես նաև
* Գերսառեցված հեղուկ
* Մերկասառույց
* Կարկուտ

## Ծանոթագրություններ

## Արտաքին հղումներ
* Гололёд в Онтарио
* Гололёд в США
* Последствия ледяного дождя в г. Орехово-Зуево Московской области 
* Обледеневшая Москва: подобного гололеда сложно припомнить Обзор погоды от 26.12.2010 г.
* 

Կատեգորիա:Մթնոլորտային տեղումներ
Կատեգորիա:Սառույց
Ամառային երեկո

«**Ամառային երեկո**», Հովհաննես Թումանյանի բանաստեղծություններից՝ գրված 1892 թվականին։

## Պատմություն
Հովհաննես Թումանյանն այս բանաստեղծությունը գրել է 1892 թվակականին հուլիսի 17-ին։

Ինքնագիրը չի պահպանվել։

Առաջին անգամ, առանց վերնագրի, տպագրվել է 1892 թվականին լույս տեսած «Մուրճ» ամսագրի № 9-ում (էջ 1273)՝  թվագրված՝ «*1892 թվականի հուլիսի 17*»։

Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում  (էջ 96)։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Լսո՞ւմ ես դու էլ, թե ինչ են խոսում...

«**Լսո՞ւմ ես դու էլ, թե ինչ են խոսում...**», Հովհաննես Թումանյանի բանաստեղծություններից՝ գրված 1892 թվականին։

## Պատմություն
Հովհաննես Թումանյանն այս բանաստեղծությունն գրել է 1892 թվականի հունիսի 30-ին։

Եղիշե Չարենցի անվան գրականության և արվեստի թանգարանի Թումանյանի ֆոնդի №30-ում պահվում է «*Տենչեր*» վերնագրով մեկ ինքնագիր, թվագրված՝ «92․VI․30»։

«Մուրճ» ամսագրին, որպես շարքի երկրորդ ոտանավորը, ուղարկվել է «Օտարության մեջ» բանաստեղծության հետ միասին։

Բանաստեղծությունն առաջին անգամ տպագրվել է 1892 թվականին լույս տեսած «Մուրճ» ամսագրի № 7-8-ում (էջ 1046), այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 94-95)։

Արտատպվել է «Մուրճ» ամսագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Լեոնիդ Ռոգով

**Լեոնիդ Ռոգով** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1972) և ԽՍՀՄ ԱԳՆ դիվանագիտական ակադեմիան (1991)։ Դիվանագիտական գործունեությամբ սկսել է զբաղվել 1972 թվականից։

*1991-1994 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի բաժնի վարիչ։
* 1994-1999 թվականներին՝ Եմենում Ռուսաստանի դեսպանորդ խորհրդական։ 
* 2002 թվականի հոկտեմբերից-2003 թվականի հունվարը՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
* 2003 թվականի հունվարի 21-ից-2008 թվականի օգոստոսի 15-ը՝ Մավրիտանիայում Ռուսաստանի Դաշնության արտակարգ եւ լիազոր դեսպան։
* 2009 թվականից-2011 թվականի մարտին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
* 2010 թվականի հոկտեմբերի 29-ից-2016 թվականի հունվարի 18-ը՝ Կոտ դ ' Իվուարում Ռուսաստանի Դաշնության արտակարգ և լիազոր դեսպան։
* 2011 թվականի փետրվարի 11-ից-2016 թվականի հունվարի 18-ը՝ Բուրկինա Ֆասոյում Ռուսաստանի Դաշնության արտակարգ և լիազոր դեսպան՝ համատեղության կարգով։

## Պարգևներ
* «XXX տարվա անբասիր ծառայության համար» գերազանցության նշան (2010 թվականի ապրիլի 20)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1994 թվականի ապրիլի 1)
* 1-ին դասի արտակարգ և լիազոր դեսպանորդ (2005 թվականի մայիսի 7)
* Արտակարգ և լիազոր դեսպան (2013 թվականի ապրիլի 23)

## Ծանոթագրություններ

## Արտաքին հղումներ
* Կենսագրությունը Կոտ դ ' Իվուարում Ռուսաստանի դեսպանատան կայքում 
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Fake Love

**«Fake Love»**, հարավկորեական BTS խմբի երգը, որ թողարկվել է որպես նրա *[[Love Yourself: Tear]]* (2018) երրորդ ստուդիական ալբոմի առաջին սինգլ։ Սինգլն ամերիկյան ''Billboard'' Hot 100 հիթ-շքերթում ընդգրկվելու առաջին շաբաթում զբաղեցրել է տասներորդ հորիզոնականը 29 000 թվային ներբեռնումների քանակով՝ դառնալով BTS խմբի առաջին հիթը, որ ընդգրկվել է հիթ-շքերթի լավագույն տասնյակում, ինչպես նաև դառնալով կորեական խմբերի բարձրագույն ձեռքբերումը ԱՄՆ-ում։ Երգի ալտերնատիվ ռոք տարբերակը թողարկվել է որպես «Rocking Vibe Mix» առանձին սինգլի տեսքով 2018 թվականի հունիսի 4-ին։ Ճապոնական տարբերակը թողարկվել է թվային ձևաչափով 2018 թվականի հոկտեմբերի 16-ին՝ ռեմիքսի հետ 2018 թվականի նոյեմբերի 7-ին ֆիզիկական կրիչով թողարկվելուց առաջ։

## Պատմություն
«Fake Love» երգն անմիջապես դարձել է առաջինը (№ 1) Կորեայի վեց առաջատար երաժշտական հիթ-շքերթներում (թողարկումից ընդամենը մեկ ժամ անց երգին հաջողվել է գերազանցել *Genie*-ի առավելագույն ցուցանիշները նրա պատմության մեջ առաջին անգամ), հասնել «Certified All-Kill» կարգավիճակին։ Տեսահոլովակն իր դիտումներով սահմանել է բացարձակ ռեկորդ Կորեայի տղամարդկանց խմբերի շարքում. առաջին 24 ժամում նրա դիտումների քանակը կազմել է ավելի քան 35,9 միլիոն։ «Հավանել» նշումների քանակը կազմել է ավելի քան 3,9 մլն առաջին օրվա ընթացքում։

## Երգացանկ

## Մրցանակներ և անվանակարգեր

## Արձագանքներ
### Տարեկան ամփոփիչ ցանկեր

## Հիթ-շքերթներ

### Շաբաթական հիթ-շքերթներ
**Օրիգինալ տարբերակ**

**Ճապոներեն տարբերակ**

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2018 երգեր
Կատեգորիա:BTS խմբի երգեր
Էբբի Քորնիշ

**Էբբի Քորնիշ** (, ), ավստրալիացի դերասանուհի։

## Կենսագրություն
Էբբի Քորնիշը ծնվել է 1982 թվականի օգոստոսի 7-ին Ավստրալիայի Նոր Հարավային Ուելս նահանգի Լոքինվար քաղաքում։ Մանկությունն անցկացրել է Հանթե Վելլի քաղաքում՝ իր ծնողների ֆերմայում, երեք եղբայրների և կրտսեր քրոջ հետ։ Տասներեք տարեկանում դարձել է ֆոտոմոդել, իսկ տասնհինգում սկսել է նկարահանվել կինոյում։

1997-1999 թվականներին Էբբի Քորնիշը նկարահանվել է «Վայրի կողմ» սերիալի 7 էպիզոդներում։ 2001 թվականին կատարել է գլխավոր դեր «Outriders» սերիալում։ Ճանաչման է արժանացել «Քենդի», «Լավ տարի», «Պայծառ աստղ», «ԱնսահմանW, «Արգելված հնարք», «ՄԵՆՔ։ Հավատում ենք սիրուն», «Ռոբոկոպ» ֆիլմերում կատարած դերերի շնորհիվ։

## Մրցանակներ և անվանակարգեր
* 2011 – զբաղեցրել է 89-րդ տեղը FHM Australia «100 Sexiest Women in the World» ցանկում,
* 2010 – ներկայացվել է «Australian Film Institute» մրցանակի «Լավագույն դերասանուհի» անվանակարգում «Պայծառ աստղ» ֆիլմում կատարած դերի համար,
* 2009 – «Ներկայացվել է «Արբանյակ» րցանակի «Լավագույն դրամատիկական դերասանուհի» անվանակարգում «Պայծառ աստղ» ֆիլմում կատարած դերի համար,
* 2007 – զբաղեցրել է 80-րդ տեղը Maxim ամսագրի «Hot 100 Women list» ցանկում,
* 2006 – ներկայացվել է «Australian Film Institute» մրցանակի «Լավագույն դերասանուհի» անվանակարգում «Քենդի» ֆիլմում կատարած դերի համար,
* 2004 – ներկայացվել է «Australian Film Institute» մրցանակի «Լավագույն դերասանուհի» անվանակարգում «Somersault» ֆիլմում կատարած դերի համար,
* 2004 – ներկայացվել է «Australian Film Institute» մրցանակի «Երկրորդ պլանի լավագույն դերասանուհի» անվանակարգում «Marking Time» ֆիլմում կատարած դերի համար,
* 1999 – ներկայացվել է «Australian Film Institute» մրցանակի «Young Actor’s Award» անվանակարգում «Wildside» սերիալում կատարած դերի համար։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի մոդելներ
Վլադիմիր Պետրովսկի

**Վլադիմիր Պետրովսկի** (, ), խորհրդային և ռուսական դիվանագետ։ Արտակարգ և լիազոր դեսպան։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1957)։ Դիվանագիտական գործունեությամբ սկսել է զբաղվել 1957 թվականից։ Պատմական գիտությունների դոկտոր, իրավաբանական գիտությունների թեկնածու։

* 1957-1961 թվականներին՝ Նյու Յորքում ՄԱԿ-ին առընթեր ԽՍՀՄ մշտական ներկայացուցչության հերթապահ ռեֆերենտ։
* 1964-1971 թվականներին՝ Նյու Յորքում ՄԱԿ-ի քարտուղարության աշխատակից
* 1971-1978 թվականներին՝ ԽՍՀՄ ԱԳՆ արտաքին քաղաքականության միջոցառումների պլանավորման բաժնի աշխատակից։
* 1978-1979 թվականներին՝ ԽՍՀՄ ԱԳՆ արտաքին քաղաքական միջոցառումների պլանավորման բաժնի վարիչ։
* 1979-1986 թվականներին՝ ԽՍՀՄ ԱԳՆ միջազգային կազմակերպությունների բաժնի վարիչ։
* 1986-1991 թվականներին՝ ԽՍՀՄ արտաքին գործերի նախարարի տեղակալ։
* 1991 թվականի սեպտեմբերից-մինչ ԽՍՀՄ-ի փլուզումը՝ ԽՍՀՄ արտաքին գործերի նախարարի առաջին տեղակալ։
* 1992 թվականին՝ ՆԱՏՕ-ի համագործակցության խորհրդում Ռուսաստանի ներկայացուցիչը։
* 1992-1993 թվականներին՝ ՄԱԿ-ի գլխավոր քարտուղարի տեղակալ, ՄԱԿ-ի քարտուղարության քաղաքական դեպարտամենտի պետ։
* 1993-2002 թվականներին՝ ՄԱԿ-ի գլխավոր քարտուղարի տեղակալ, Ժնևում ՄԱԿ-ի եվրոպական բաժանմունքի գլխավոր տնօրեն։

2003 թվականից անցել է թոշակի։ ՌԳԱ ԱՄՆ-ի և Կանադայի ինստիտուտի գլխավոր գիտաշխատող։

Թաղված է Մոսկվայում Վագանկովի գերեզմանատանը։

## Պարգևներ և պատվավոր կոչումներ
* Աշխատանքային Կարմիր Դրոշի կարգ
* Պատվո շքանշան
* Մեդալ «Ի նշանավորումն Վլադիմիր Իլյիչ Լենինի ծննդյան 100-ամյակի»։
* Ռուսաստանի Դաշնության դիվանագիտական ծառայության վաստակավոր աշխատող (2008 թվականի հուլիսի 3)՝ *Գիտական գործունեության մեջ ունեցած վաստակի և երկարամյա դիվանագիտական ծառայության համար*։

## Ծանոթագրություններ

## Արտաքին հղումներ
* Ռուսաստանի ԱԳՆ հաղորդագրությունը «Պետրովսկու մահվան մասին»

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Խորհրդային պատմաբաններ
Կատեգորիա:Պատմական գիտությունների դոկտորներ
Կատեգորիա:Իրավաբանական գիտությունների թեկնածուներ
Կատեգորիա:Աշխատանքային կարմիր դրոշի շքանշանի ասպետներ
Կատարյալ ժամադրություն

**«Կատարյալ ժամադրություն»** (), ամերիկյան կինոկատակերգություն՝ նկարահանված ռեժիսոր Քրիս Նելսոնի կողմից։ Սցենարը գրել են Ստիվ Բլյումն ու Ռենդել Գրինը Ստիվ Բլյումի «The Stand-In» վեպի հիման վրա։ Գլխավոր դերերը կատարել են Լորա Մարանոն, Նոյ Սենտինեոն, Կամիլա Մենդեսը, Օդիսեաս Գեորգիադիսը, Մեթ Ուոլշը։

Ֆիլմի պրեմիերան կայացել է Netflix սերվիսով 2019 թվականի ապրիլի 12-ին։

## Սյուժե
Քոլեջի համար փող աշխատելու նպատակով ավագ դասարաների աշակերտը թողարկում է հավելված, որով առաջարկում է իր ծառայությունները կեղծ ժամադրություն կազմակերպելու համար։ Բայց ամեն ինչ բարդանում է, երբ սկիզբ են առնում իսկական զգացմունքներ։

## Դերերում
* Լորա Մարանո – Սելիա Լիբերման
* Նոյ Սենթինեո – Բրուքս Ռետիգեն
* Կամիլա Մենդես – Շելբի Փեյս
* Մեթ Ուոլշ – Չարլի Ռատիգան
* Օդիսեաս Գեորգիադիս – Մյորֆ
* Ուեյն Փեր – Դելբերտ Նյուհաուս
* Էվան Կաստելո – Ուորեն
* Ջո Քրեստ – Ջերի Լիբերման
* Սյու Լին Անսարի – ակնոցով աղջիկ
* Քերի Լազար – Լիլիան Լիբերման
* Բլեյն Քերն III – Ֆրանկլին Ուորի
* Ջարեդ Բանքենս – Թոբի

## Արտադրություն
2019 թվականի մարտին հայտարարվել է, որ Լորա Մարանոն, Նոյ Սենտինեոն, Կամիլա Մենդեսը, Օդիսեաս Գեորգիադիսը, Մեթ Ուոլշն ընդգրկվել են ֆիլմի դերասանական կազմում։ 2019 թվականի հունվարին Netflix ընկերությունը ձեռք է բերել «Կատարյալ ժամադրություն» ֆիլմը ցուցադրելու իրավունքը։

Նկարահանումներն սկսվել են 2018 թվականի մարտին Լուիզիանայի Նոր Օռլեան քաղաքում։

## Վարձույթ
Ֆիլմի համաշխարհային թողարկումը կայացել է Netflix սերվիսով 2019 թվականի ապրիլի 12-ին։

### Մարքեթինգ
Թրեյլերը թողարկվել է 2019 թվականի մարտի 26-ին Netflix-ի յութուբյան ալիքով։

## Քննադատություն
Ֆիլմը հիմնականում արժանացել է կինոքննադատների դրական արձագանքներին։ Rotten Tomatoes կայքում այն ունի 83 % վարկանիշ՝ հիմնված 12 գրախոսությունների վրա, որոնց միջին միավորը 10 հնարավորից 6,12 է։

## Ծանոթագրություններ

## Արտաքին հղումներ
* 

Կատեգորիա:2000-ականների ռոմանտիկ կինոկատակերգություններ
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2019 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Նոր Օռլեանում նկարահանված ֆիլմեր
Սըրտիս թագուհի...

«**Սըրտիս թագուհի...**», Հովհաննես Թումանյանի բանաստեղծություններից՝ գրված 1892 թվականին։

## Պատմություն
Հովհաննես Թումանյանն այս բանաստեղծությունը գրել է 1892 թվականի հուլիսի 26-ին։

Ինքնագիրը չի պահպանվել։

Առաջին անգամ «*Կարոտ*» վերնագրով տպագրվել է 1893 թվականին լույս տեսած «Տարազ» շաբաթաթերթի № 7-ում (էջ 101), այնուհետև, առանց վերնագրի, Բաքվում՝ 1908 թվականին լույս տեսած Հովհաննես Թումանյանի բանաստեղծությունների ժողովածուում (էջ 26 ), ապա՝ 1940-1959 թվականին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 97)։

Արտատպվել է Բաքվում՝ 1908 թվականին լույս տեսած Հովհաննես Թումանյանի բանաստեղծությունների ժողովածուից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ագրոնոմիական հանքանյութեր

**Ագրոնոմիական հանքանյութեր**, որպես հանք, պարարտանյութ կամ դրա ստացման հումք, ինչպես նաև հողբարելավման աշխատանքներում օգտագործվող օգտակար հանածոներ։ Տերմինն առաջին անգամ կիրառվել է 1921 թվականին ռուս քիմիկոս Յա․ Վ․ Սամոյլովի կողմից։

## Ընդհանուր բնութագիր
Ագրոնոմիական հանքանյութերը բույսերի սնման տարրեր՝ ֆոսֆոր, կալիում, ազոտ, կալցիում, բորի և պղնձի հանքանյութեր պարունակող լեռնային ապարներն ու հանքատեսակներն են։

## Տարածվածություն
Բնական բորակների հարուստ հանքեր կան Չիլիում, ապատիտների խոշոր պաշարներ՝ Ռուսաստանում (Կոլա թերակղզի), ԱՄՆ-ում, Մեքսիկայում, Ֆինլանդիայում, ֆոսֆորիտների՝ Ֆրանսիայում, Ռուսաստանում, Կանադայում, ԱՄՆ-ում, Ղազախստանում, իսկ կալիումական աղերի՝ Կանադայում, Բելառուսում, Իսրայելում, Գերմանիայում, Ռուսաստանում և այլուր։

Հայաստանում տարածված կալիումով հարուստ դացիտային տուֆի հիմքի վրա մշակվել է կալիում, կալցիում, ֆոսֆոր և միկրոտարրեր պարունակող, դանդաղ յուրացվող համալիր պարարտանյութի ստացման տեխնոլոգիա։

## Ծանոթագրություններ

Կատեգորիա:Հանքանյութեր
Կատեգորիա:Պարարտանյութեր
Քվեմո Կոդիսծկղարո

**Քվեմո Կոդիսծկղարո** (), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։

## Դիրք
Գտնվում է ծովի մակարդակից 870 մետր բարձրության վրա։ Շրջկենտրոն Դուշեթից հեռու է 15 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 14 մարդ։

## Ծանոթագրություններ

Կատեգորիա:Դուշեթի շրջան
Կատեգորիա:Վրաստանի գյուղեր
Թուրքիայի հայկական վանքերի և եկեղեցիների ցանկ

## Գործող եկեղեցիներ
Թուրքիայում կա ավելի քան 100 հայկական եկեղեցի, որոնք կա՛մ ավերված են, կա՛մ օգտագործվում են այլ նպատակներով։ Այս ցանկում ներկայացված են Հայ առաքելական, Կաթոլիկ և Ավետարանական եկեղեցիներին պատկանող գործող եկեղեցիները։

### Հայ առաքելական եկեղեցի
#### Հին Ստամբուլ

#### Ստամբուլի եվրոպական ափ

#### Ստամբուլի անատոլիական հատված

#### Իշխանաց կղզիներ

#### Անատոլիա

### Հայ կաթոլիկ եկեղեցի

### Հայ ավետարանական եկեղեցի

### Հայ Առաքելական եկեղեցի

## Ծանոթագրություններ

*
Քնած գեղեցկուհին (այլ կիրառումներ)

**«Քնած գեղեցկուհին»**, կարող է վերաբերել՝

* «Քնած գեղեցկուհին» – եվրոպական ժողովրդական հեքիաթ,
* «Քնած գեղեցկուհին» – երաժշտական անիմացիոն ֆիլմ՝ նկարահանված «Walt Disney Pictures» ստուդիայում,
* «Քնած գեղեցկուհի» – Պյոտր Չայկովսկու՝ 1829 թվականին գրած բալետը,
* «Քնած գեղեցկուհին» – իտալացի ռեժիսոր Մարկո Բելլոկոյի դրաման։
Բոստանջյան

**Բոստանջյան**, հայկական ազգանուն։

## Ազգանունը կրողներ
* Անահիտ Խաչատուրի Բոստանջյան (1949-2017), բանաստեղծ, արձակագիր, թարգմանիչ, հրապարակախոս, լրագրող։
* Կարապետ Մկրտչի Բոստանջյան (1918-1999), փիլիսոփա։
* Միհրան Միհրանի Բոստանջյան (1913-1958), ԽՍՀՄ հերոս։
* Սեյրան Արտաշեսի Բոստանջյան (ծնվ․ 1930), մեխանիկոս, ֆիզքիմիկոս։
* Վարդան Բաբկենի Բոստանջյան (1949), տնտեսագետ, քաղաքական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Ալեքսանդր Կինշչակ

**Ալեքսանդր Կինշչակ** (, ), ռուսական դիվանագետ։ Արտակարգ և լիազոր դեսպան։

## Կենսագրություն
1988 թվականին ավարտել է Մոսկվայի միջազգային հարաբերությունների պետական ինստիտուտը։ Տիրապետում է արաբերեն և անգլերեն լեզուներին։

1988 թվականից սկսել է զբաղվել դիվանագիտական գործունեությամբ։ Տարբեր պաշտոններ է զբաղեցրել ԱԳՆ կենտրոնական ապարատում և արտերկրում։

2002-2004 թվականներին՝ Իրաքում Ռուսաստանի Դաշնության դեսպանության դեսպանորդ խորհրդական։

2006 թվականի հուլիսից՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։

2008 թվականի հունվարի 28-ից-2013 թվականի մարտի 4-ը՝ Քուվեյթի Պետությունում Ռուսաստանի Դաշնության արտակարգ և լիազոր դեսպան։

2014 թվականի դեկտեմբերի 22-ից-2018 թվականի հոկտեմբերի 29-ը՝ Սիրիայի Արաբական Հանրապետությունում Ռուսաստանի Դաշնության արտակարգ և լիազոր դեսպան։

2018 թվականի նոյեմբերի 30-ից՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրեն։

Ամուսնացած է։ Ունի որդի և դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2004 թվականի հուլիսի 8)
* 1-ին դասի արտակարգ և լիազոր դեսպանորդ (2011 թվականի նոյեմբերի 4)
* Արտակարգ և լիազոր դեսպան (2017 թվականի փետրվարի 10)

## Պարգևներ
* Հատուկ դասի «Քաղաքացիական վաստակի համար» շքանշան (Սիրիա, 2018 թվական)
* Պատվո շքանշան (2017 թվականի սեպտեմբերի 10)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի համար*։
* Քաջության շքանշան (2003 թվականի հունիսի 10)՝ *ծառայողական պարտքը կատարելիս ցուցաբերած արիության և խիզախության համար*։
* «Հայրենիքին մատուցած ծառայությունների համար» 2-րդ աստիճանի շքանշան (1999 թվականի հոկտեմբերի 16)՝ *արտադրական գործունեության մեջ բարձր ձեռքբերումների, ժողովուրդների միջև բարեկամության և համագործակցության ամրապնդման գործում ունեցած մեծ ավանդի համար*

## Ծանոթագրություններ

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Խաժակ Եփրիկյան

**Խաժակ Եփրիկյան** (), բանաստեղծ, արձակագիր, մանկավարժ։

## Կենսագրություն
Ավարտել է Պուշկինի (այժմ՝ Սուլխան-Սաբա Օրբելիանու) անվան մանկավարժական ինստիտուտի հայկական բաժնի լեզվագրական ֆակուլտետը։ Ապրել է Թբիլիսիում։ Երկար տարիներ հայոց լեզու և գրականություն է դասավանդել Թբիլիսիի թիվ 86 հայկական դպրոցում։ Եղել է Վրաստանի հայ գրողների «Վերնատուն» միության վարչության անդամ, ղեկավարել է միության «Գրական ծիլեր» մանկապատանեկան ակումբը։ Տպագրվել է հիմնականում Թբիլիսիում՝ «Կամուրջ» և «Վերնատուն» տարեգրքերում, «Վրաստան» թերթում։

Մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին՝ Հյուսիսային Կովկասից մինչև Ուկրաինա (1941-1945)։

## Ընտանիք
* Կինը՝ Սեդա Հայրապետյանը, ևս մանկավարժ էր։

## Երկեր
* Հայրենիքիս առավոտը, Թբիլիսի, 1998։
* Կոմիտասի չինարին, Թբիլիսի, «Մերանի», 2002։
* Պատմվածքներ, Թբիլիսի, «Մերանի», 2012։

### Մամուլ
* Արտակ պապի հուշատետրը։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 28-33։
* Այգաբաց; Իզուր թողի; Պատկեր; Միշտ գարուն լիներ; Թե գալու լինես; Զուր որոնեցի; Դու ինձ խոստացար; Վերջալույս։ Կամուրջ, Թբիլիսի, Վրաստանի գրողների ստեղծագործական միություն, 2013, էջ 7-10։

## Գրականություն
* Ջուլիետա Բադալյան, Խաժակ Եփրիկյանի նոր գիրքը, «Վրաստան» շաբաթաթերթ: 

## Ծանոթագրություններ

Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Վիրահայ արձակագիրներ
Կատեգորիա:Վիրահայ բանաստեղծներ
Իգոր Լեբեդև

**Իգոր Լեբեդև** (, ), ռուսական դիվանագետ։

## Կենսագրություն
Ծնվել է Վլադիմիր Լեբեդևի ընտանիքում։ Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1968) և ԱԳՆ Դիվանագիտական ակադեմիայի որակավորման բարձրացման ֆակուլտետը։ Պատմական գիտությունների թեկնածու։ Տիրապետում է անգլերեն, իսպաներեն, գերմաներեն և ֆրանսերեն լեզուներին։ Դիվանագիտական գործունեությամբ սկսել է զբաղվել 1974 թվականից։

*1994-1998 թվականներին՝ ՌԴ ԱԳՆ պատմավավերագրական դեպարտամենտի տնօրեն։
*1998-2002 թվականներին՝ Մոնրեալում (Կանադա) Ռուսաստանի գլխավոր հյուպատոս։
*2002-2005 թվականներին՝ Ռուսաստանի ԱԳՆ լատինաամերիկյան դեպարտամենտի փոխտնօրեն։
* 2005 թվականի փետրվարի 28-ից-2006 թվականի մարտի 24-ը՝ Ճամայկայում, Անտիգուա և Բարբուդայում և Դոմինիկայի Հանրապետությունում Ռուսաստանի Դաշնության արտակարգ և լիազոր դեսպան։

Թաղված է Վագանկովի գերեզմանատանը։

Ամուսնացած է։ Ունի երկու երեխա։

## Դիվանագիտական աստիճան

* 1-ին դասի արտակարգ և լիազոր դեսպանորդ (1992 թվականի օգոստոսի 28)
*Արտակարգ և լիազոր դեսպան (1995 թվականի նոյեմբերի 10)

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կանանց մանկավարժական ինստիտուտ

**Կանանց մանկավարժական ինստիտուտ** (, 1903-1918), Ռուսական կայսրության բարձրագույն ուսումնական հաստատություն Սանկտ Պետերբուրգում։

## Պատմություն
Ինստիտուտը հիմնադրվել 1903 թվականի հունիսի 23-ին Սանկտ Պետերբուրգի կանանց գիմնազիային կից Մանկավարժական դասընթացների բազայի վրա, որը բացվել էր արքայադուստր Մարիայի Գերատեսչական հաստատությունների համակարգում (1859)։ Ինստիտուտի առաջին տնօրենը եղել է Սերգեյ Պլատոնովը։

Դասընթացների  ինստիտուտի վերափոխման գաղափարը պատկանում էր դասընթացների տեսուչ Ալեքսանդր Ստրաննոլյուբսկուն։ Ինստիտուտի ստեղծման ծրագրում նշանակալի ավանդ է ունեցել Ալեքսանդր Պրեսնյակովը, ով գրում էր «Դասընթացներ, ինչպես դրանք ներկայումս գործում են, իրենցից ներկայացնում են մարգարինային հաստատություն, իսկ մենք այժմ ցանկանում ենք ստեղծել հատուկ տիպի բարձրագույն հաստատություն» (1898)։

Ինստիտուտի նպատակն էր պատրաստել ուսուցչուհիների կանանց կրթական հաստատությունների բոլոր դասարանների համար։ Ինստիտուտը գործում էր արքայադուստր Մարիայի Գերատեսչական հաստատությունների համակարգում։  Ուսանողների գործնական պարապմունքների կազմակերպման համար ինստիտուտին կից գործում են կանանց գիմնազիա, տարրական դպրոց և մանկապարտեզ։  Ինստիտուտը բաժանված էր երկու ֆակուլտետների, բանասիրապատմական և ֆիզիկամաթեմատիկական, յուրաքանչյուրը քառամյա դասընթացով։ Ուսումնառության առաջին  երկու տարիները նվիրված էին տեսական պարապմունքներին, իսկ երրորդ տարվանից սկսվում էին մանկավարժական գործնական պարապմունքները։  Ինստիտուտում դասավանդում էին Աստծո օրենքը, փիլիսոփայական գիտություններ, մանկավարժություն, բանասիրապապատմական,       ֆիզիկամաթեմատիկական  բնապատմական առարկաներ և օտար լեզուներ։

Ինստիտուտ կարող էին ընդունվել միջնակարգ կրթություն ստացած և 16 տարեկանից բարձր տարիք ունեցող աղջիկները։ Ունկնդիրները անցումային քննություններ չէին հանձնում, նրանք փոխադրվում էին կոնֆերանսների որոշումներով, վերջնական էննությունները անցկացվում էին յուրաքանչյուր առարկայից, այն կուրսում, երբ առակայի ուսուցումն ավարտվում էր։ 1905 թվականի հունվարի 1-ի դրությամբ ինստիտուտում սովորում էին 300-ից ավելի ուսանողներ։

1918 թվականին իստիտուտը վերանվանվեց  Առաջին Պետրոգրադյան պետական մանկավարժական ինստիտուտի, որը 1922 թվականին միավորվեց Ա. Ի Գերցենի անվան 3-րդ Պետրոգրադյան մանկավարժական ինստիտուտի հետ։

## Ծանոթագրություններ

## Գրականություն
* 
* 
* Розанов В. В. Женский педагогический институт // Новое время", 1903, 17 июля, № 9829.
* Женский педагогический институт на рубеже эпох (1913—1917)

## Արտաքին հղումներ
* Կանանց Կայսերական մանկավարժական ինստիտուտի մանկավարժներն և աշակերտուհիները 1915 թվականին

Կատեգորիա:1903 հիմնադրումներ
Կատեգորիա:1918 կազմալուծումներ
Կատեգորիա:Կանանց բարձրագույն ուսումնական հաստատություններ
Կատեգորիա:Ռուսական կայսրության բարձրագույն ուսումնական հաստատություններ
Սրբուհի Արոյան

**Սրբուհի Աբգարի Արոյան** (ծնվ. Ջիգրաշեն), հայ բանաստեղծուհի, արձակագիր։ Եղել է «Ջավախք» գրական միավորման նախագահը։

## Կենսագրություն
Ծնվել է Նինոծմինդայի շրջանի Ջիգրաշեն գյուղում։ Ապրում և ստեղծագործում է Ախալքալաքում։ Երկար տարիներ աշխատել է մանկապարտեզում որպես դաստիարակչուհի։ 2009 թվականի տվյալներով՝ հրատարակել է վեց ժողովածու։ Հրատարակվել է ինրպես Երևանում, այնպես էլ Երևանում։

## Երկեր
* Վեց քնար (ժողովածուում տեղ են գտել նաև Սրբուհի Արոյանի բանաստեղծությունները), Թբիլիսի, Մերանի, 1987, 158 էջ։
* Կիսված խնձոր (բանաստեղծություններ), Թբիլիսի, Մերանի, 1992, 103 էջ։ 
* Սիրո շնչառություն, Ե., Նաիրի, 1998, 135 էջ։ ISBN 5-550-01072-0
* Գրագետ Չալոն (մանկական բանաստեղծություններ), Ե., Վան Արյան, 2001, 63 էջ։

### Մամուլ
* «Խրթին այս կյանքի խաչմերուկներում...», «Իմ ծննդավայր, իմ չքնաղ աշխարհ...», «Նորից, նորից ինձ հմայիր...», Հայրենիքիս, Արտագաղթ։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 40-42։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ արձակագիրներ
Կատեգորիա:Վիրահայ արձակագիրներ
Կատեգորիա:Վիրահայ բանաստեղծներ
Կատեգորիա:Հայ մանկագիրներ
Ցաբաուրթա

**Ցաբաուրթա** (), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։

## Դիրք
Գտնվում է ծովի մակարդակից 1980 մետր բարձրության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։

## Ծանոթագրություններ

Կատեգորիա:Դուշեթի շրջան
Կատեգորիա:Վրաստանի գյուղեր
Pre-mortem

**Pre-mortem**, որը հայտնի է նաև որպես **premortem** (թարգ.՝ *մահվանից առաջ*), կառավարչական ռազմավարություն, որի շրջանակներում նախագծի թիմը տեսականորեն կառուցում է նախագծի կամ կազմակերպության ձախողման սցենարները և դրանց հիման վրա տրամաբանությունը զարգացնում է հակառակ ուղղությամբ՝ նախագծի կամ կազմակերպության ձախողմանը նպաստող երևույթները ախտորոշելու համար։

Այս մեթոդը խախտում է հնարավոր խմբային մտածողությունը, խթանելով պոտենցիալ վտանգների կառուցողական քննարկումը և բարձրացնելով հիմնական վտանգների բացահայտման հավանականությունը։

## Ծանոթագրություններ

Կատեգորիա:Բիզնես վերլուծություն
Կատեգորիա:Ծրագրերի կառավարում
Գենադի Տրոցենկո

**Գենադի Տրոցենկո** (, ), ռուս դիվանագետ։

## Կենսագրություն
Ավարտել է ԽՍՀՄ Արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1971 թվականից դիվանագիտական աշխատանքում է։ Տիրապետում է ուրդու, անգլերեն, գերմաներեն և ֆրանսերեն լեզուներին։ Պատմական գիտությունների թեկնածու է։

* 1990-1993 թվականների եղել է ԽՍՀՄ հյուպատոսության գլխավոր հյուպատոս, այնուհետև 1991 թվականից՝ Կարաչիում (Պակիստան) Ռուսաստանի։
* 1997-2001 թվականներին՝ Բանգլադեշում Ռուսաստանի դեսպանության խորհրդական-դեսպանորդ։
* 2001 թվականի օգոստոսից 2004 թվականի օգոստոսը՝ Ռուսաստանի ԱԳՆ Ասիայի երրորդ դեպարտամենտի տնօրենի տեղակալ։
* 2004-2006 թվականների օգոստոս-սեպտեմբերին՝ Ռուսաստանի ԱԳՆ Ասիայի երկրորդ դեպարտամենտի փոխտնօրեն։
* 2006 թվականի սեպտեմբերի 21-ից 2012 թվականի փետրվարի 1-ը՝՝ Բանգլադեշում Ռուսաստանի արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2001 թվականի հունվարի 13)։
* 1-ին դասի արտակարգ և լիազոր դեսպանորդ (2009 թվականի մարտի 11)։

## Ծանոթագրություններ

## Արտաքին հղումներ
* Биография на сайте МИД России

Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Ալեքսանդր Գրիշչենկո

**Ալեքսանդր Գրիշչենկո** (, ), ռուս դիվանագետ։

## Կենսագրություն
Ավարտել է Լենինգրադի պետական համալսարանը (1970)։ 1981 թվականից դիվանագիտական աշխատանքում է։ Տիրապետում է սերբերեն և խորվաթերեն լեզուներին։

* 1992-1996 թվականներին եղել է Խորվաթիայում Ռուսաստանի դեսպանության խորհրդական-դեսպանորդ։
* 1997-2001 թվականներին աշխատել է Ռուսաստանի ԱԳՆ երրորդ եվրոպական դեպարտամենտի տնօրենի տեղակալ։ 
* 2000 թվականի դեկտեմբերի 25-ից մինչև 2005 թվականի մարտի 30-ը՝ Բոսնիա և Հերցեգովինայում Ռուսաստանի արտակարգ և լիազոր դեսպան։
* 2005 թվականից անցել է թոշակի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1996 թվականի ապրիլի 1)։
* 1-ին դասի արտակարգ և լիազոր դեսպանորդ (2003 թվականի ապրիլի 24)։

## Ծանոթագրություններ

## Արտաքին հղումներ
* Биография на сайте МИД России

Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Սանկտ Պետերբուրգի պետական համալսարանի շրջանավարտներ
Lovely (երգ, Բիլլի Այլիշ և Քալիդ)

**«Lovely»**, ամերիկացի երգչուհի Բիլլի Այլիշի և երգիչ Քալիդի երգը, որը թողարկվել է 2018 թվականի ապրիլի 19-ին Darkroom և Interscope Records լեյբլներում, որպես սինգլ ներառվել է «13 պատճառ՝ ինչու» հեռուստասերիալի երկրորդ եթերաշրջանի սաունդթրեքում և Don’t Smile at Me մինի ալբոմի Ճապոնական ֆիզիկական թողարկման մեջ։

## Պատմություն
Երգը գրվել է Բիլլի Այլիշի, Քալիդի և Բիլլիի եղբոր` Ֆինիս Օ'Քոնելի կողմից։

## Երաժշտական տեսահոլովակ
Երգի երաժշտական տեսահոլովակը Քալիդի մասնակցությամբ թողարկվել է 2018 թվականի ապրիլին։ Ռեժիսորը Taylor Cohen-ն է։ Տեսահոլովակում ցուցադրված են Բիլլին և Քալիդը, ովքեր փակված են ապակե արկղի մեջ։ Արկղի մեջ անձրև է սկսվում և ջուրը սառչում է։ Երբ սառույցը հալչում է պարզվում է, որ արկղը դատարկ է։ 2019 թվականի հուլիսի տվյալներով տեսահոլովակը ՅուԹյուբում ունի ավելի քան 390 միլիոն դիտում։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Քալիդի երգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Լորթքիփանիձե

**Լորթքիփանիձե** (), վրացական ազգանուն։

## Ազգանունը կրողներ
* Գիգա Դավիթի Լորթքիփանիձե (1927-2013), կինոյի և թատրոնի վրացի ռեժիսոր։
* Գուրամ Լորթքիփանիձե (1930-2008), դերասան, թատերական ռեժիսոր։
* Դավիթ Լորթքիփանիձե (1963 կամ 1964), մարդաբան և հնագետ
* Կոնստանտինե Լորթքիփանիձե (1905-1986), գրող։
* Նիկո Լորթքիփանիձե (1880-1944), գրող։

## Ծանոթագրություններ

Կատեգորիա:Վրացական ազգանուններ
Կատեգորիա:Ազգանուններ այբբենական կարգով
Կատեգորիա:Ձե վերջածանցով ազգանուններ
Լուսինե Վանոյան

**Լուսինե Վարդգեսի Վանոյան** (), հայ բանաստեղծուհի։

## Կենսագրություն
Լուսինե Վանոյանը ծնվել է 1958 թվականին Թբիլիսիում։ Ավարտել է Թբիլիսիի թիվ 109 հայկական դպրոցը։ Վրաստանի «Վերնատուն» հայ գրողների միության վարչության անդամ է, եղել է պոեզիայի բաժնի վարիչը։ Տպագրվել է Վրաստանի հայատառ մամուլում։

## Երկեր
* Հավատի ճամփա (բանաստեղծություններ), Թբիլիսի, Մերանի, 1994, 28 էջ։

### Մամուլ
* Ձոն Թումանյանին; Մտքեր, խորհրդածություններ; «Փորձել չփորձենք Արարչին երբեք...»: Կամուրջ, Թբիլիսի, Վրաստանի գրողների ստեղծագործական միություն, 2009, էջ 53-54։

## Ծանոթագրություններ

Կատեգորիա:Հայ բանաստեղծներ
Կատեգորիա:Վիրահայ բանաստեղծներ
Վանոյան

**Վանոյան**, հայկական ազգանուն։

## Ազգանունը կրողներ
* Լուսինե Վարդգեսի Վանոյան (1958), բանաստեղծուհի։
* Վահե Վարդգեսի Վանոյան (1995-2015), զինծառայող։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Սերգեյ Չետվերուխին

**Սերգեյ Չետվերուխին** (, ),  խորհրդային գեղասահորդ, հանդես է եկել որպես մենասահորդ։ ԽՍՀՄ սպորտի վաստակավոր վարպետ։ ԽՍՀՄ առաջին մենասահորդ–գեղասահորդը (Սերգեյ Վոլկովի հետ), ով հանդես է եկել Ձմեռային օլիմպիական խաղերում (1968, Գրենոբլ), 1968 թվականի Ձմեռային ունիվերսիադայի չեմպիոն (առաջին անգամ խորհրդային պատմության մեջ)։ Առաջին խորհրդային գեղասահորդը՝ Օլիմպիական խաղերի (արծաթ՝ 1972, Սապպորո, Ճապոնիա), Աշխարհի (բրոնզ՝ 1971 թվական) և Եվրոպայի (բրոնզ՝ 1969 թվական) մրցանակակիր։ Ներկա պահին՝ գեղասահքի մարզիչ՝ Կանադայում։

## Կարիերա

Գեղասահքով սկսել է զբաղվել բավականին ուշ՝ 1955 թվականին։ Իր կրտսեր եղբոր՝ Ալեքսեյի հետ եկել է մոսկովյան Պատանի պիոներների ստադիոն։ Մարզվել է Տատյանա Տոլմաչովայի ղեկավարությամբ։ Նրա ղեկավարությամբ էլ 1963 թվականին ընդգրկվել է ԽՍՀՄ ազգային հավաքականի կազմ և հասել է միջազգային մակարդակի, որտեղ նրա դեբյուտը հաջող էր առաջին հերթին պայմանավորված  լավ կատարված դպրոցական ֆիգուրներով։

1968 թվականի աշնանից Չետվերուխինը սկսել է մարզվել Ստանիսլավ Ալեքսեևիչ Ժուկի ղեկավարությամբ։ Գրենոբլում անցկացված օլիմպիական խաղերում զբաղեցրել է 9-րդ տեղը՝ անհաջող կատարելով կրկնակի ակսելը և եռակի սալխը։ 1967-ից 1971 թվականը հինգ անգամ  անընդմեջ դարձել է ԽՍՀՄ չեմպիոն (կրկին՝ 1973):

Միջազգային ասպարեզում սուր պայքար է եղել չեխ մարզիկ Օնդրեյ Նեպելայի (ում այդպես էլ չկարողացավ հաղթել՝ մնալով երկրորդը Եվրոպայի և Աշխարհի առաջնություններում) և ֆրանսիացի Պատրիկ Պերայի հետ։ 1971 թվականի Աշխարհի առաջնությունում առաջին անգամ դարձավ երրորդը, չնայած ազատ ծրագրում ութերորդն էր երկու վայրէջքից հետո։ Օլիմպիադա-72-ում հաղթեց ազատ ծրագրում։ 1972 թվականի Աշխարհի առաջնությանը հանդես եկավ շատ կայուն, ազատ ծրագրում ստացավ երկու 6.0, իսկ 1973 թվականին 6.0 գնահատականներ ստացավ կարճ և ազատ ծրագրերի համար՝ վերջինիս հաղթանակով։

Շատ փորձագետներ համոզված էին, որ մի տարի էլ մնալով գեղասահքում, նա կհաղթեր մայրցամաքի և աշխարհի առաջնությունները, այնքան բարձր էր նրա հեղինակությունը այդ ժամանակ։ Սակայն Սերգեյը որոշեց հեռանալ սպորտից, ինչպես ինքն այն ժամանակ ասեց, չի ուզում`իր մասին ասեն, որ ինքը, վերջապես, հասավ ոսկուն, երբ նրա բոլոր հիմնական մրցակիցներն ավարտեցին կատարումները։

### Մարզչական գործունեություն

Ավարտելով ելույթները սիրողական սպորտում՝ սկսել է զբաղվել մարզչական գործունեությամբ։ Սակայն առաջին փորձը Վլադիմիր Կովալյովի հետ անհաջող էր։ Դրանից առաջ նա որոշ ժամանակ աշխատել է Մոսկվայի բալետ սառույցի վրա՝ որպես մենակատար։

Ներկա պահին Սերգեյ Չետվերուխինը ապրում և աշխատում է Կանադայում, ուր տեղափոխվել է 1990 թվականին կանադացի գեղասահորդուհի Դոնա Ջակսոնի հրավերով։ Աշխատել է մարզիչ Մոնրեալում, հիմա աշխատում է Տորոնտոյում։ Սերգեյի եղբայրը՝ Ալեքսեյ Չետվերուխինը, տեղափոխվել է Կանադա Սերգեյի տեղափոխվելուց մեկ տարի հետո։ Մինչև 2008 թվականը մարզում էր Կանադայի պատանիների հավաքականըref>Тренер Сергей Четверухин , իսկ հետո վերադարձել է Ռուսաստան։

## Պարգևներ

* «Պատվո նշան» շքանշան (03.03.1972)

## Սպորտային ձեռքբերումներ

## Ծանոթագրություններ

## Արտաքին հղումներ

* Профиль на сайте В.Соловьёва
* Впереди идущий

Կատեգորիա:ԽՍՀՄ սպորտի վաստակավոր վարպետներ
Կատեգորիա:Օլիմպիական չեմպիոններ
Կատեգորիա:Պատվո շքանշանի ասպետներ (ԽՍՀՄ)
Կատեգորիա:Մոսկվայի պետական տեխնիկական համալսարանի շրջանավարտներ
Կատեգորիա:Ռուս գեղասահորդներ
Անրի Գրիգորյան

**Անրի Գրիգորյան** (), հայ արձակագիր, թարգմանիչ։

## Կենսագրություն
Ավարտել է Թբիլիսիի թիվ 104 հայկական միջնակարգ դպրոցը, այնուհետև Թբիլիսիի Սևծովյան միջազգային համալսարանի բանկաֆինանսական ֆակուլտետը։

Վրաստանի հայ գրողների «Վերնատուն» միության անդամ է։ Տպագրվել է «Կամուրջ», «Վերնատուն» տարեգրքերում, «Վրաստան» շաբաթաթերթում։ 2008 թվականին մասնակցել է գրողների համահայկական չորրորդ համաժողովին։ «Արձակ-2013» մրցույթում հեղինակի «Սիեստա» պատմվածքը մրցանակակիրների շարքում էր։ Սովորել է նաև Լոնդոնում և Բուդապեշտում։

Անրի Գրիգորյանի «Դմբո Ջոյսը» գրքի շնորհանդեսը տեղի է ունեցել 2017 թվականի հուլիսի 13-ին Երևանում։

## Երկեր
* Վայրկյաններ (պատմվածքներ), Թբիլիսի, Կամուրջ, 2010, 79 էջ։
* Ութ սրտի տրոփ (ժողովածուում ստեղծագործություններ ունի նաև Անրի Գրիգորյանը), Երևան, Թբիլիսի, Զանգակ-97, Կամուրջ, 2012, 120 էջ։
* Դմբո Ջոյս (պատմվածքներ), Ե., Գրանիշ, 2017, 200 էջ։

### Մամուլ
* Իմ ընկերուհու երջանկությունը; Կարմիր գլխարկ։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 57-61։
* Երեքնուկներ; Խշշացող հեռուստացույց։ Կամուրջ, Թբիլիսի, Վրաստանի գրողների ստեղծագործական միություն, 2013, էջ 19-26։

## Թարգմանություններ (ռուսերենից)
* Ժամանակակից ռուս գրականություն (պատմվածքներ), Ե., Օրակուլ, 2017։ Ժողովածուի ստեղծագործություններից թարգմանել է նաև Անրի Գրիգորյանը։

## Արտաքին հղումներ
* Անրի Գրիգորյանի ստեղծագործությունները Գրանիշում:
* Անրի Գրիգորյանի ստեղծագործությունները Գրեթերթում: 

## Ծանոթագրություններ

Կատեգորիա:Հայ արձակագիրներ
Կատեգորիա:Ռուսերենից հայերեն թարգմանիչներ
Կատեգորիա:Վիրահայ արձակագիրներ
Ահմադ Նուրիզադե

**Ահմադ Նուրիզադե** (, ), իրանցի հայագետ, թարգմանիչ, բանաստեղծ։

## Կենսագրություն
Ահմադ Նուրիզադեն ծնվել է 1957 թվականին Իրանի Բանդարե Անզալի նավահանգստային քաղաքում։ Մանկության և պատանեկության տարիներին շփվելով հայկական համայնքի հետ՝ յուրացրել է հայերենը, իսկ հետագայում հաճախելով Սպահանի համալսարան հայագիտական բաժնում ուսումնասիրում հայոց մշակույթն ու պատմությունը։

1990 թվականին Թեհրանում լույս է տեսել Ահմադ Նուրիզադեի «Հարյուր տարվա հայկական պեոզիա» թարգմանությունների գիրքը (1154 էջ), որի վրա աշխատել է երեք տարի։ Հրատարակել է նաև «Հայաստանի պատմությունն ու մշակույթը» գիրքը (պարսկերեն) և «Հարյուր տարվա հայ արձակ» թարգմանական ժողովածուն, որում 20 վիպակ է ներկայացված։

Հայկական բովանդակությամբ 15 գիրք է հրատարակել պարսկերեն։ Հեղինակել է հայերեն «Բարև ձեզ, հայեր» բանաստեղծությունների ժողովածուն։

Նուրիզադեի «Բարև ձեզ, հայեր» բանաստեղծությունների ժողովածուի բնաբանը՝ 

## Պարգևներ
* Մովսես Խորենացու մեդալ (2001)
* ՀԳՄ «Կանթեղ» մրցանակ

## Ծանոթագրություններ

## Արտաքին հղումներ
* Ահմադ Նուրիզադեն Գրանիշում

Կատեգորիա:Իրանցի թարգմանիչներ
Կատեգորիա:Հայերենից պարսկերեն թարգմանիչներ
Կատեգորիա:Մովսես Խորենացու մեդալակիրներ
Կատեգորիա:Պարսիկ բանաստեղծներ
Կատեգորիա:Պարսիկ հայագետներ
Ցիխիսսոփելի

**Ցիխիսսոփելի** (), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։

## Դիրք
Գտնվում է ծովի մակարդակից 1400 մետր բարձրության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։

## Ծանոթագրություններ

Կատեգորիա:Դուշեթի շրջան
Կատեգորիա:Վրաստանի գյուղեր
Ժինվալի

**Ժինվալի** (), քաղաք Վրաստանում։ Գտնվում է Մցխեթ-Մթիանեթ մարզի Դուշեթի շրջանում, Արագվի գետի աջ ափին։ Քաղաքի կարգավիճակ է ստացել 1976 թվականից։ Բնակչությունը՝ ։

## Դիրք
Գտնվում է ծովի մակարդակից 760 մետր բարձրության վրա։ Շրջկենտրոն Դուշեթից հեռու է 15 կմ, իսկ Թբիլիսից 54 կմ։

## Բնակչություն
Ըստ 2014 թվականի մարդահամարի տվյալների, քաղաքի բնակչությունը կազմում է 1828 մարդ։

## Ծանոթագրություններ

Կատեգորիա:Դուշեթի շրջան
Կատեգորիա:Վրաստանի քաղաքներ
Ադամ Ջոնսոն (գրող)

**Ադամ Ջոնսոն** (, ), ժամանակակից ամերիկացի գրող, Պուլիտցերյան մրցանակի դափնեկիր

## Կենսագրություն
Ադամ Ջոնսոնը ծնվել է Հարավային Դակոտայում, մանկությունն ու պատանեկությունն անց է կացրել Արիզոնայում։ Սովորել է Արիզոնայի նահանգի համալսարանում, որն ավարտել է 1992 թվականին՝ ստանալով բակալավրի որակավորում ժուռնալիստիկայի բնագավառում։ 2000 թվականին Ֆլորիդայի համալսարանում պաշտպանելով գիտական ատենախոսություն՝ ստացել է փիլիսոփայության դոկտորի կոչում։ Ներկայումս ապրում ու աշխատում է Սան Ֆրանցիսկոյում. նա ասոցացված պրոֆեսոր է  Սթենֆորդի համալսարանում։

Մանկավարժական գործունեության հետ մեկտեղ՝ Ադամ Ջոնսոնն զբաղվում է գրական աշխատանքով. գրում է վեպեր, վիպակներ, պատմվածքներ։ 2013 թվականին նրա «*Որբերի տիրակալի որդին*» վեպին շնորհվել է Պուլիտցերյան մրցանակ «*Գեղարվեստական արձակ*» անվանակարգում։ Այդ վեպի գործողությունները ծավալվում են Կորեայի Ժողովրդադեմոկրատական Հանրապետությունում։

## Պարգևներ
*1992 *Swarthout Writing* մրցանակ
*2001 Kingsbury Fellowship
*1999-2001 *Stegner Fellowship*
*2002 Amazon.com *Տարվա լավագույն գրական դեբյուտ* մրցանակ
*2002 Նյու Յորքի հանրային գրադարանի *Young Lions* մրցանակ (առաջադրվել է)
*2003 *Barnes & Noble* մրցանակ՝ «*Նոր մեծ գրողների հայտնաբերում*» շարքից
*2005 Կրթաթոշակ *Bread Loaf Writers' Conference*-ից
*2005 Կրթաթոշակ *Sewanee: The University of the South|Sewanee]] writers' conferences*-ից
*2009 *Whiting* մրցանակ
*2010 Արվեստների խրախուսման ազգային մրցանակ
*2010 *Gina Berriault* գրական մրցանակ 
*2013 Պուլիտցերյան մրցանակ «*Գեղարվեստական արձակ*» անվանակարգում՝ «*Որբերի տիրակալի որդին*» (*The Orphan Master's Son*) վեպի համար
*2013 Խաղաղության դեյտոնյան գրական մրցանակ՝ «*Որբերի տիրակալի որդին*» (*The Orphan Master's Son*) վեպի համար 
*2014 *Sunday Times EFG* մասնավոր բանկի սահմանած մրցանակ՝ «*Լավագույն պատմվածք*» անվանակարգում՝ «Նիրվանա» (*Nirvana*) պատմվածքի համար
*2015 Ազգային բանկի մրցանակ «Գեղարվեստական արձակ» անվանակարգում՝ «Բախտը ժպտում է» (*Fortune Smiles*) պատմվածքի համար
*2016 «Լավագույն պատմվածք» մրցանակ՝  «Բախտը ժպտում է» (*Fortune Smiles*) պատմվածքի համար*

== Մատենագրություն ==
* 
* 
* 
*«Բախտը ժպտում է» = *Fortune Smiles* (2015)
=== Ամսագրերում հրատարակված պատմվածքներ ===
* *Hurricanes Anonymous* — *Tin House*
* *The Denti-Vision Satellite* — *Ninth Letter*
* *Cliff Gods of Acapulco* — *Esquire*
* *The History of Cancer* — *Hayden's Ferry Review*
* *Watertables* — *The Missouri Review*
* *The Canadanaut* — *The Paris Review*
* *Your Own Backyard* — *The Southeast Review*
* *The Death-Dealing Cassini Satellite* — *New England Review*
* *Teen Sniper* — *Harper's Magazine*
* *Trauma Plate* — *The Virginia Quarterly Review''

## Ծանոթագրություններ

## Արտաքին հղումներ
*Stanford profile 
*Audio of "Trial of the Century" 
*2012 radio interview at The Bat Segundo Show

Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի տղամարդ վիպասաններ
Կատեգորիա:Պուլիցերյան մրցանակակիրներ
Վիլիկ Հարությունյան (քիմիկոս)

**Վիլիկ Սիրակի Հարությունյան** (), հայ քիմիկոս-օրգանիկ։ Քիմիական գիտությունների դոկտոր (1988), պրոֆեսոր (1991): ԽՍՀՄ գյուտարար (1984):

## Կենսագրություն
Վիլիկ Հարությունյանը ծնվել է 1938 թվականի դեկտեմբերի 5-ին, Երևանում։ 1964 թվականին ավարտել է Երևանի պետական համալսարանը։ 1966-1969 թվականներին սովորել է Երևանի պետական համալսարանի քիմիայի ֆակուլտետի ասպիրանտուրայում։ 1966 թվականից աշխատում է Երևանի պետական համալսարանի օրգանական քիմիայի ամբիոնում։ 1971-1983 թվականներին եղել է ԵՊՀ օրգանական քիմիայի ամբիոնի ասիստենտ, 1984-1999 թվականներին՝ ԵՊՀ օրգանական քիմիայի ամբիոնի դոցենտ, 1990 թվականից՝ ԵՊՀ օրգանական քիմիայի ամբիոնի պրոֆեսոր, 2000 թվականից՝ վարիչ։

Աշխատանքները վերաբերում են ֆունկցիոնալ տեղակալված հագեցած լակտոնների և հարակից կառուցվածքով տարացիկլային, այդ թվում կենսաբանորեն ակտիվ միացությունների սինթեզի եղանակների մշակմանն ու քիմիական հատկությունների ուսումնասիրությանը։ Հարությունյանի առաջարկած մի շարք նյութերի ստացման եղանակներ ներդրվել են Երևանի քիմիական ռեակտիվների գործարանում, իսկ որոշ միացություններ (Ազովի ձկնատնտեսության ԳՀԻ հետ համատեղ)՝ ավազանային ձկնարդյունաբերության մեջ՝ որպես աճման խթանիչներ, ջրավազանների սանիտարական վիճակը բարելավող, բակտերիաների և վնասատու ջրիմուռների աճը կանխող միջոցներ։

## Անդամակցություն
* Էկոլոգիայի միջազգային ակադեմիայի անդամ (1996)։
* ՀՃԱ թղթակից անդամ (2003)։
* ՀՀ ԳԱԱ ՕՔԻ մասնագիտական խորհրդի անդամ։
* ԲՈՀ-ի 010 մասնագիտական խորհրդի անդամ։

## Պարգևներ
* «ԽՍՀՄ գյուտարար» կրծքանշան։
* ԵՊՀ ոսկե մեդալ (2009)։

## Երկեր
* Синтезы на базе α-замещенных-γ-ацетилбутиролактонов, Автореферат кандидат. диссертации, Ереван 17-ого октября 1969:
* Օրգանական քիմիան քիմիական օլիմպիադաներում, Խնդիրների ժողովածու իրենց լուծումներով, Երևան, «Լույս» 1985։
* Кетолактоны и кетокислоты–синтоны для синтеза новых гетероциклов и родственных соединений, (Автореферат доктор. диссертации), Ереван, 1988:

## Ծանոթագրություններ

Կատեգորիա:Հայ քիմիկոսներ
Կատեգորիա:Հայ օրգանիկներ
Կատեգորիա:Քիմիական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Կատեգորիա:Խորհրդային գյուտարարներ
Կատեգորիա:ԵՊՀ դասախոսներ
Վանիկ Ավագյան

**Վանիկ Ոսկանի Ավագյան** (), հայ բանաստեղծ, արձակագիր, մանկավարժ, լրագրող։

## Կենսագրություն
Ծնվել է 1941 թվականին Ախալքալաքի շրջանի Փոքր Սամսար գյուղում։ Սովորել է գյուղի ութամյա դպրոցում, ապա 1959 թվականին ավարտել է Բարալեթ գյուղի միջնակարգ դպրոցը։ 1968 թվականին ավարտել է ԵՊՀ բանասիրական ֆակուլտետը, այնուհետև անցել է մանկավարժական աշխատանքի, եղել է ծննդավայրի դպրոցի փոխտնօրենը (1973-1990), ապա տնօրենը (1990 թվականից)։ Միաժամանակ 2000 թվականից «Հայ գրականության պատմություն» է դասավանդել Երևանի Ք. Քրքորյանի անվան տնտեսաիրավաբանական համալսարանի Ախալքալաքի մասնաճյուղի բանասիրական բաժնում։

Նպաստել է դասագրքերի և ուսումնամեթոդական ձեռնարկների հրատարակման աշխատանքներին։ 1990 թվականի ընտրվել է Համայն հայության ուսուցիչների միության անդամ։

## Երկեր
* Լեռան գույներ (բանաստեղծություններ), Թբիլիսի, Մերանի, 1992, 70 էջ։
* Տառապանքի արշալույսներ (վեպ), Ե., ՎՄՎ-ՊՐԻՆՏ, 2003, 320 էջ։
* Անտեսանելի արցունքներ (պատմվածքներ, մանրապատումներ, վիպակներ), Ե., ՎՄՎ-ՊՐԻՆՏ, 2004, 304 էջ։
* Գոման գյուղի տարեգրությունը, Ե., ՎՄՎ-ՊՐԻՆՏ, 2006, 408 էջ։ 
* Լեռան գույներ (բանաստեղծություններ), Ե., ՎՄՎ-ՊՐԻՆՏ, 2006, 335 էջ։
* Լեռնաշխարհի սրնգահարը (բանաստեղծություններ), Ե., ՎՄՎ-ՊՐԻՆՏ, 2006, 408 էջ։
* Ճակատագրի նվագներ (բանաստեղծություններ), Ե., ՎՄՎ-ՊՐԻՆՏ, 2006, 335 էջ։
* Գոման գյուղի տարեգրությունը, Ե., ՎՄՎ-ՊՐԻՆՏ, 2007, 479 էջ։ 
* Գարուն (բանաստեղծություններ), Ե., ՎՄՎ-ՊՐԻՆՏ, 2007, 112 էջ։ 
* Կարնո կարոտ (բանաստեղծություններ), Ե., ՎՄՎ-ՊՐԻՆՏ, 2007, 220 էջ։
 
### Մամուլ
* Արյունոտ արշալուս (հատված համանուն վեպից)։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 62-66։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ արձակագիրներ
Կատեգորիա:Վիրահայ արձակագիրներ
Կատեգորիա:Վիրահայ բանաստեղծներ
Կատեգորիա:Հայ լրագրողներ
Կատեգորիա:Հայ մանկավարժներ
Կատեգորիա:Դպրոցի տնօրեններ
Կատեգորիա:ԵՊՀ բանասիրական ֆակուլտետի շրջանավարտներ
Ալվան ծաղիկը (այլ կիրառումներ)

**«Ալվան ծաղիկը»**, կարող է վերաբերել՝

* «Ալվան ծաղիկը» – խորհրդային գրող Սերգեյ Ակսակովի հեքիաթը,
* «Ալվան ծաղիկը» – խորհրդային լիամետրաժ նկարված մուլտիպլիկացիոն ֆիլմ, որը թողարկվել է համանուն հեքիաթի հիման վրա։